На основу члана 81. Статута општине Мерошина („Сл. лист града Ниша“, број 23/19 и 13/20) и члана 11. става 3. Одлуке о образовању Радног тела за праћење примене Локалног антикорупцијског плана општине Мерошина ( „Сл.лист града Ниша“, бр.93/20),

Општинско веће општине Мерошина,на седници одржаној дана 12.05.2021.године, донело је

**ОДЛУКУ**

**о расписивању Јавног конкурса за избор чланова Радног тела за праћење примене Локалног антикорупцијског плана општине Мерошина (ЛАП-а)**

Члан 1.

Текст Јавног конкурса за члана Локалног антикорупцијског плана општине Мерошина (у даљем тексту: ЛАП), чини саставни део ове одлуке и исти гласи:

**Јавног конкурса за избор чланова Радног тела за праћење примене Локалног антикорупцијског плана општине Мерошина (ЛАП-а)**

Позивају се грађани са територије општине Мерошина да доставе пријаве за чланство у радно тело општине Мерошина. Сваки кандидат треба да испуњава следеће услове:

1. да има пребивалиште на територији општине Мерошина: (Потврда ПС Мерошина),

2. да није осуђиван, односно да није окривљен за кривична дела корупције или прекршаје из области спречавања корупције: (Потврда надлежног суда),

3. да није носилац функције у политичкој странци: (доказује изјавом кандидата, датом под пуном материјалном и кривичном одговорношћу),

4. да није јавни функционер, у складу са законом којим се уређује спречавање сукоба интереса при вршењу јавних функција: (доказују изјавом кандидата, датом под пуном материјалном и кривичном одговорношћу),

5. да није запослен или радно ангажован у органима и службама општине Мерошина (доказује изјавом кандидата, датом под пуном материјалном и кривичном одговорношћу),

6. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама (диплома).

Кандидати за чланство у Радном телу за праћење примене Локалног антикорупцијског плана општине Мерошина (ЛАП-а) треба да доставе Комисији следеће:

1. Попуњен фомулар пријаве – преузети са званичне презентације општине Мерошина;

2. Биографија подносиоца пријаве;

3. Уверење о пребивалишту;

4. Изјаву о искуству кандидата за члана Радног тела – преузети са званичне презентације општине Мерошина;

5. Диплома;

6. Изјаве и потврде наведене у условима конкурса.

***Пријаве се подносе у затвореној коверти лично или путем поште на адресу: Општинске управе општине Мерошина, ул. Цара Лазара бр.17, 18252 Мерошина, са назнаком за: Пријава на јавни конкурс за избор кандидата за чланове Радног тела за праћење примене Локалног антикорупцијског плана – НЕ ОТВАРАТИ***

Јавни конкурс је отворен 21 (двадесет један) дан, од 14.05.2021.године до 03.06.2021.године.

Рок за подношење пријава почиње да тече првог наредног дана од дана објављивања текста јавног конкурса на званичној интернет презентацији општине Мерошина.

Непотпуне, неблаговремене и пријаве које нису достављене на наведени начин неће бити прегледане и вредноване.

Додатне информације заинтересовани могу да добију од секретара Комисије, Иване Младеновић, дипл.правнице , на број телефона 018-4892-034, лок.119 и Снежане Динић, дипл.правнице у Општинској управи општине Мерошина, на број телефона 018-4892-034, лок.116 и на електронској адреси strucnasluzba12@gmail.com.

Вредновање и рангирање кандидата за чланове Радног тела, који испуњавају наведене услове врше се на основу оцене њихове стручне оспособљености и знања, применом следећих критеријума:

1) Искуство на пословима који су повезани са предлагањем или припремомили праћењем јавних политика на нивоу јединице локалне смоуправе, јединице територијалне аутономије или Републике. – вреднује се оценом од 0 до 3;

2) Искуство на пословима који су повезани са облашћу спречавања корупције или сродним обастима (надзором над јавним финансијама или доступношћу информација од јавног значаја)- вреднује се оценом од 0 до 3;

3) Знање из области система локалне самоуправе и спречавања корупције – вреднује се оценом од 0 до 3;

4) Предлог за унапређење спречавања и сузбијања корупције на локалном нивоу, на основу Локалног антикорупцијског плана – вреднује се оценом од 0 до 3;

Кандидат се може упознати са поступком вредновања и рангирања кандидата у Правилнику о условима, критеријумима и поступку спровођења јавног конкурса за избор чланова Радног тела за праћење примене Локалног антикорупцијског плана који се налази на интернет презентацији општине Мерошина.

Члан 2.

Текст Формулара пријаве на јавни конкурс за избор чланова радног тела за праћење примене Локалног антикорупцијског плана општине Мерошина саставни део је ове одлуке и гласи:

**Формулар пријаве на јавни конкурс за избор чланова радног тела за праћење примене Локалног антикорупцијског плана општине Мерошина**

|  |  |  |
| --- | --- | --- |
| 1. | Име и презиме |  |
| 2. | Датум, месец и година рођења |  |
| 3. | Адреса |  |
| 4. | Стручна спрема |  |
| 5. | Радни ангажман | Запослен/а  Незапослен/а |
| 6. | Назив послодавца (испуњавају само запослени) |  |
| 7. | Телефон |  |
| 8. | Адреса електронске поште (е-mail adresa) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис кандидата

Члан 3.

Ова Одлука ступа на снагу даном доношења.

Број: 111- 430

У Мерошини, 12.05.2021.године

**ОПШТИНСКО ВЕЋЕ ОПШТИНЕ МЕРОШИНА**

**Председник**

**Саша Јовановић**

**Формулар пријаве на јавни конкурс за избор чланова радног тела за праћење примене Локалног антикорупцијског плана општине Мерошина**

|  |  |  |
| --- | --- | --- |
| 1. | Име и презиме |  |
| 2. | Датум, месец и година рођења |  |
| 3. | Адреса |  |
| 4. | Стручна спрема |  |
| 5. | Радни ангажман | Запослен/а  Незапослен/а |
| 6. | Назив послодавца (испуњавају само запослени) |  |
| 7. | Телефон |  |
| 8. | Адреса електронске поште (е-mail adresa) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис кандидата

**ИЗЈАВА О ИСКУСТВУ КАНДИДАТА ЗА ЧЛАНА РАДНОГ ТЕЛА ЗА ПРАЋЕЊЕ СПРОВОЂЕЊА ЛОКАЛНОГ АНТИКОРУПЦИЈСКОГ ПЛАНА ОПШТИНЕ МЕРОШИНА**

**Ја ..................................................................., са пребивалиштем у .........................................(место, улица и број),**

**ЈМБГ: ........................................................, као кандидат за члана Радног тела за праћење спровођења Локалног антикорупцијског плана општине Мерошина изјављујем:**

**1. Да сам учестовао/учествовала у предлагању, припреми или праћењу спровођења следећих стратегија, акционих планова или прописа на нивоу јединице локалне самоуправе, аутономне покрајине или Републике:**

**2. Да сам се бавио/бавила следећим активностима које су повезане са спречавањем корупције за које сматрам да су од значаја за рад у Радном телу за праћење примене Локалног антикорупцијског плана:**

**ПОТПИС ДАТУМ И МЕСТО**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**